5. ΒΑΣΙΛΙΚΟΝ ΔΙΑΤΑΓΜΑ υπ' αριθ. 463 της 12/29 Ιουλ.1972 (ΦΕΚ Α' 137) Περί του καθορισμού πόρων τινών του Γεωτεχνικού Επιμελητηρίου της Ελλάδος, του τρόπου εισπράξεως και βεβαιώσεως αυτών, των υποχρεώσεων των Δημοσίων αρχών Νομικών Προσώπων κλπ., δια την παροχήν στοιχείων προς είσπραξιν πόρων αυτού και του τρόπου εκτελέσεως των δαπανών του Επιμελητηρίου. Έχοντες υπ’όψιν: 1.Τας διατάξεις του άρθρ. 10 παρ. 1γ, 2, 3 και 4 του άρθρ. 11 παρ. 2 του Ν.Δ. υπ' αριθ. 943/1971 «περί ιδρύσεως Γεωτεχνικού Επιμελητηρίου της Ελλάδος». 2.Του Β.Δ/τος υπ' αριθ. 40/1972 «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων». 3.Την υπ' αριθ. 135/1972 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Οικονομίας και Οικονομικών Υπουργών, απεφασίσαμεν και διατάσσομεν: Δικαιώματα πιστοποιητικών ή βεβαιώσεων Άρθρ.1.-Τα, επί των υπό του Γεωτεχνικού Επιμελητηρίου Ελλάδος εκδιδομένων εν τω κύκλω της δραστηριότητός του πιστοποιητικών ή βεβαιώσεων, τέλη ορίζονται εις δραχμάς δέκα, καταβαλλόμενα υπό των υπέρ ων εκδίδονται ταύτα βάσει, δεόντως ηριθμημένου και τεθεωρημένου διπλοτύπου εισπράξεως του Επιμελητηρίου. Το εκδιδόμενον πιστοποιητικόν ή βεβαίωσις φέρει εκτός του αριθμού του Βιβλίου πρωτοκόλλου του Επιμελητηρίου και δεύτερον αριθμόν, λαμβανόμενον εκ του δια την καταχώρησιν τούτων τηρουμένου ειδικού Βιβλίου, γίνεται δε, εν τω τέλει τούτων, μνεία περί της καταβολής του άνω τέλους. Τρόπος εισπράξεως και βεβαιώσεως δικαιωμάτων εγγραφής και συνδρομών Άρθρ.2.-1.Το εφ' άπαξ δικαίωμα εγγραφής των μελών του Επιμελητηρίου καταβάλλεται εντός του οικονομικού έτους, καθ’ ο συντελείται η εγγραφή του μέλους, η δε ετησία συνδρομή των μελών εντός του εις ο ανάγεται αύτη οικονομικού έτους. Οι πόροι ούτοι του Επιμελητηρίου δύναται να καταβάλλωνται υπό των μελών και εις δόσεις οριζομένας εις τέσσαρας ίσας τριμηνιαίας τοιαύτας και εις την αρχήν εκάστης τριμηνίας του έτους καθ’ ο είναι απαιτητοί και εν τω συνόλω ουχί αργότερον της 31ης Δεκεμβρίου τούτου. Σελ. 158,132 Τεύχος 464-Σελ. 90 2.Το εν τη προηγουμένη παραγράφω εφ’ άπαξ δικαίωμα εγγραφής και η ετησία συνδρομή καταβάλλεται υπό των μελών του Επιμελητηρίου είτε εις το Υποκ/μα της Αγροτικής Τραπέζης της Ελλάδος της περιφερείας των, λογ/σμώ του Επιμελητηρίου επί αποδείξει εφ’ απλού, είτε εις εντεταλμένα υπό του Επιμελητηρίου εισπρακτορικά όργανα εν τοις γραφείοις αυτού και εν ταις επαρχίαις εις τα κατά τόπους Γραφεία της Γεωργικής Υπηρεσίας επί τη υπ’ αυτών εκδόσει και παραδόσει εις τους καταβάλλοντας διπλοτύπου εισπράξεως εκ δεόντως ηριθμημένου και τεθεωρημένου διπλοτύπου του ΓΕΩΤ.Ε.Ε. με το οποίον θα εφοδιάζεται υπ’ αυτού έκαστον των οργάνων τούτων επί αποδείξει κατά οικονομικόν έτος. Τα ανωτέρω εισπρακτορικά όργανα καταθέτουν υποχρεωτικώς τα εισπραττόμενα ποσά εις το τέλος εκάστου μηνός ή ευθύς ως το ύψος τούτων υπερβή το υπό της Διοικούσης Επιτροπής του Επιμελητηρίου οριζόμενον ποσόν εις το Υποκατάστημα Α.Τ.Ε. της περιφερείας των λογ/σμώ του Επιμελητηρίου δια λήψεως αποδείξεως εφ’ απλού και τη παραδόσει αυτώ ονομαστικής καταστάσεως των παρ’ ων εισεπράχθησαν τα ποσά μελών κατά αριθμητικήν και χρονολογικήν σειράν τω εκδοθέντων υπ’ αυτών διπλοτύπων εισπράξεως. Αντίτυπον της άνω καταστάσεως αποστέλλεται υπό των ρηθέντων οργάνων εις το Επιμελητήριον. 3.Τα δικαιώματα εγγραφής και αι ετήσιαι συνδρομαί των εκ των μελών του ΓΕΩΤ.Ε.Ε., εμμίσθως υπηρετούντων εις το Δημόσιον, τους Δήμους, τα Νομικά Πρόσωπα Δημοσίου Δικαίου, Αυτονόμους Οργανισμούς, Τραπέζας, Ανωνύμους Εταιρείας, Συνεταιριστικάς Οργανώσεις παντός βαθμού και λοιπά Νομικά Πρόσωπα Ιδιωτικού Δικαίου και ιδιώτας εν γένει, σημειούμενα εις αντίστοιχον στήλην εις τας υπό τούτων συντασσομένας μισθοδοτικάς καταστάσεις του πρώτου μηνός εκάστης τριμηνίας, εισπράττονται και αποδίδονται συμφώνως προς τας διατάξεις του άρθρ. 63 του Β.Δ. 757/1969 και 1 του Β.Δ. 760/1969, ως και την υπ' αριθ. 194902/1969 απόφασιν του Υπουργού των Οικονομικών. 4.Τα Υποκαταστήματα της Αγροτικής Τραπέζης της Ελλάδος μεταφέρουν, το βραδύτερον εις το τέλος εκάστου μηνός, τα κατά τας προηγουμένας παρ. 2 και 3 κατατιθέμενα αυτοίς υπέρ του Επιμελητηρίου ποσά εις το παρ’ ου διεξάγεται η χρηματική διαχείρισις του ΓΕΩΤ.Ε.Ε. εν Θεσσαλονίκη Υποκατάστημα της Τραπέζης ταύτης και τηρούνται οι λογαριασμοί διαχειρίσεως και καταθέσεων του Επιμελητηρίου, αποστέλλουν δε άμα εις τούτο και τα συναφή δικαιολογητικά. 14.Β.ι.5 Γεωτεχνικό Επιμελητήριο 5.Το εν Θεσσαλονίκη Υποκατάστημα της Αγροτικής Τραπέζης της Ελλάδος, τηρούν εν τη διεξαγωγή της χρηματικής διαχειρίσεως του Επιμελητηρίου τας διατάξεις του Α.Ν. 1611/1950 ως μεταγενεστέρως ετροποποιήθη και συνεπληρώθη κατ’ αναλογίαν τας τοιαύτας του από 20.1.1932 Δ/τος «περί διαχειρίσεως Νομικών Προσώπων Δημοσίου Δικαίου υπό της Τραπέζης της Ελλάδος», ως ετροποποιήθη και συνεπληρώθη, αποστέλλει εις το Επιμελητήριον μετά της μηνιαίας καταστάσεως κινήσεως του παρ’ αυτώ λογαριασμού διαχειρίσεως του Επιμελητηρίου, άπαντα τα περιεχόμενα αυτώ ως άνω δικαιολογητικά καθώς και τα αντίστοιχα τοιαύτα δια τας εις τούτο απ’ ευθείας γενομένας καταθέσεις υπέρ του Επιμελητηρίου προς ενημέρωσιν αυτού. 6.Τα εν παρ. 2 του παρόντος οριζόμενα υπό του Επιμελητηρίου εισπρακτορικά όργανα υποχρεούνται εις το τέλος εκάστου οικονομικού έτους να αποστέλλουν εις το Επιμελητήριον τα στελέχη των διπλοτύπων εισπράξεως, συνοδεύοντα ταύτα μετ’ ανακεφαλαιωτικής καταστάσεως των πραγματοποιηθεισών και αποδοθεισών εισπράξεων κατά την διάρκειαν του έτους. Τα όργανα ταύτα, καθώς και τα εντεταλμένα δια την παρακράτησιν και απόδοσιν πόρων του Επιμελητηρίου τοιαύτα, έχουν τας ευθύνας των δημοσίων υπολόγων. 7.Εις τα υπό του Επιμελητηρίου οριζόμενα όργανα δια την είσπραξιν πόρων τούτου δύναται να παρέχεται αμοιβή κατά ποσοστόν επί των εισπράξεων, καθοριζόμενον, δι' αποφάσεων της Διοικούσης Επιτροπής του Επιμελητηρίου, ούτινος το ύψος δεν θα υπερβαίνη το 10% των εισπράξεων. Της αμοιβής ταύτης δεν δικαιούνται οι δημόσιοι υπάλληλοι ή οι τακτικοί υπάλληλοι Ν.Π.Δ.Δ. Υποχρέωσις Δημοσίων Αρχών και Νομικών  Προσώπων Άρθρ.3.-1.Άπασαι αι Δημόσιαι Αρχαί, τα Νομικά Πρόσωπα Δημοσίου Δικαίου, οι Οργανισμοί πάσης φύσεως και οι ιδιώται υποχρεούνται να κοινοποιούν εις το ΓΕΩΤ.Ε.Ε. πάσαν πράξιν αναφερομένην εις την ανάθεσιν εργασίας ή εις την καθ’ οιονδήποτε τρόπον απασχόλησιν μελών του Γεωτεχνικού Επιμελητηρίου επί αμοιβή, να παρέχουν εις το Γεωτεχνικόν Επιμελητήριον παν στοιχείον αφορών εις την είσπραξιν των πόρων του και να συμπαρίστανται εις τούτο καθ’ αρμοδιότητα, συμφώνως προς τας εκάστοτε υπ’ αυτού εκδιδομένας οδηγίας. 2.Δεν γίνεται δεκτή υπό των Δημοσίων Αρχών και των Νομικών Προσώπων Δημοσίου ή Ιδιωτικού Δικαίου μελέτη συνταγείσα υπό μέλους ή μελών του ΓΕΩΤ.Ε.Ε., αν ο συντάξας ή οι συντάξαντες ταύτην δεν παρουσιάσουν βεβαίωσιν εξοφλήσεως των προς το ΓΕΩΤ.Ε.Ε. ληξιπροθέσμων οφειλών των. Τρόπος Εκτελέσεως Δαπανών Ανάληψις δαπανών Άρθρ.4.-1.Ουδεμία αναλαμβάνεται δαπάνη αν δεν υπάρχη αντίστοιχος πίστωσις εις τον κατά το άρθρ. 6 παρ. 2 και άρθρ. 12 παρ. 1 του Ν.Δ. 943/1971 εγκρινόμενον ετήσιον προϋπολογισμόν εσόδων και εξόδων του Επιμελητηρίου και έγκρισις της Διοικούσης Επιτροπής αυτού περί διαθέσεως ταύτης, παρεχομένη υπ’ αυτής, δια μεν τας σταθεράς και διαρκούς χαρακτήρος λειτουργικάς δαπάνας ανά τρίμηνον, δια δε τας λοιπάς τοιαύτας κατά μήνα ή και εφ’ άπαξ κατά περίπτωσιν. Εις ην περίπτωσιν δεν έχει εγκριθή ο προϋπολογισμός δύναται να πραγματοποιούνται δαπάναι επί χρονικόν διάστημα τριών μηνών, ων η ανάληψις και πραγματοποίησις ενεργείται εγκρίσει της Διοικούσης Επιτροπής του Επιμελητηρίου τη αναλώσει πιστώσεων αντιστοιχουσών προς τα δωδεκατημόρια των τοιούτων του προϋπολογισμού του λήξαντος έτους, δια δε τας σταθεράς δαπάνας, ως αποδοχάς προσωπικού, ενοίκια κλπ. ληξιπροθέσμους υποχρεώσεις, δημιουργηθείσας εκ της ληξάσης χρήσεως μέχρι του ύψους τούτων, εφ’ όσον υπάρχουν αντίστοιχα δια την αντιμετώπισιν αυτών χρηματικά διαθέσιμα του Επιμελητηρίου. 2.Εν περιπτώσει ανεπαρκείας πιστώσεων του εγκεκριμένου προϋπολογισμού του Επιμελητηρίου κατά την πρόοδον της εκτελέσεως τούτου ή προς αντιμετώπισιν μη προβλεφθεισών εις τούτον εκτάκτων και επειγουσών δαπανών επιτρέπεται δι’ ητιολογημένης αποφάσεως της Διοικούσης Επιτροπής του Επιμελητηρίου, εγκρινομένης δι’ αποφάσεως του Υπουργού Εθνικής Οικονομίας, τροποποίησις, του προϋπολογισμού, προς αύξησιν των κρινομένων αναγκαίων πιστώσεων επί ισοπόσω μειώσει ετέρων τοιούτων, είτε τη αναπληρώσει αυτών εκ του προβλεπομένου εν τω προϋπολογισμώ αποθεματικού. Αι δεκτικαί αναπληρώσεως εκ του αποθεματικού πιστώσεις δέον να κατονομάζωνται εις επισυναπτόμενον πίνακα κατά την έγκρισιν του προϋπολογισμού. Εκτέλεσις δαπανών Άρθρ.5.-1.Πάσα, δια λογαριασμόν του ΓΕΩΤ.Ε.Ε. δαπάνη, αναφερομένη εις προμηθείας πάσης φύσεως ειδών ή υλικών, μεταφοράς και εκτελέσεις κατ’ αποκοπήν εργασιών συνολικής κατά προμηθευόμενον είδος δι’ αυτοτελή εργασίαν, αξίας: α)Μέχρι δραχ. 5.000 ενεργείται δι’ απ’ ευθείας συμφωνίας εγκρίσει του Προέδρου της Διοικούσης Επιτροπής ή του παρ’ αυτού εξουσιοδοτουμένου Διευθυντού του Επιμελητηρίου. (Μετά την σελ. 158,132) Σελ. 158,133 Τεύχος 464-Σελ. 91 Γεωτεχνικό Επιμελητήριο 14.Β.ι.5 β)Από 5.001-10.000 δια λήψεως προσφορών εγκρίσει του Προέδρου. γ)Από 10.001-25.000 δια προχείρου διαγωνισμού παρ’ επιτροπής, ου το αποτέλεσμα εγκρίνεται υπό         του        Προέδρου,        και δ)Από 25.001 και άνω δια τακτικού διαγωνισμού παρ’ Επιτροπής ου το αποτέλεσμα εγκρίνεται υπό της Διοικούσης Επιτροπής του Επιμελητηρίου. Τα άνω ποσά δύνανται να αυξομειούνται, προτάσει της Διοικούσης Επιτροπής του Επιμελητηρίου δια κοινών αποφάσεων του Υπουργού Εθνικής Οικονομίας και Οικονομικών. Κατά τα λοιπά δύναται να εφαρμόζωνται εν προκειμένω, αποφάσει της Διοικούσης Επιτροπής, κατ’ αναλογίαν αι διατάξεις περί Προμηθειών του Δημοσίου. Αι διακηρύξεις των άνω διαγωνισμών, η δημοσίευσις περιλήψεως αυτών εις τον τύπον, η διαδικασία διεξαγωγής αυτών, η συγκρότησις Επιτροπής διαγωνισμών και παραλαβών και πάσα σχετική λεπτομέρεια, εγκρίνονται υπό των αρμοδίων δια την έγκρισιν του αποτελέσματος των διαγωνισμών κατά περίπτωσιν ανωτέρω οργάνων. 2.Αι άνω περί προμηθειών διατάξεις εφαρμόζονται και δια τας επισκευάς επίπλων και λοιπών σκευών και οργάνων, ως και δια τας μισθώσεις χώρων δι’ εκθέσεις ή συνέδρια κλπ. ή και δια γραφεία, λαμβανομένης δια τα τελευταία ως βάσεως δαπάνης το ετήσιον μίσθωμα. 3.Δαπάναι δια προμήθειαν ειδών ή προσφοράν υπηρεσιών παρά Δημοσίων Υπηρεσιών ή Ν.Π.Δ.Δ. ή Δημοσίων Επιχειρήσεων ή Οργανισμών Κοινής Ωφελείας, ων αι κατά μονάδα τιμαί είναι καθωρισμέναι, εκτελούνται βάσει του τιμολογίου αυτών. Το αυτό ισχύει και δια την εγκρίσει της Διοικούσης Επιτροπής προμήθειαν των απαραιτήτων συγγραμμάτων ή περιοδικών ή δια την εις τα τελευταία εγγραφήν του Επιμελητηρίου ως συνδρομητού. 4.Άπασαι αι λοιπαί σταθεραί δαπάναι, ως αποδοχαί προσωπικού κλπ. εκκαθαρίζονται και εκτελούνται βάσει των θεμελιούντων ταύτας νομίμων δικαιολογητικών. 5.Αι δι’ εκπόνησιν μελετών απαιτηθησόμεναι δαπάναι εγκρίνονται κατά περίπτωσιν υπό της Διοικούσης Επιτροπής του Επιμελητηρίου παρ’ ης εγκρίνεται και πάσα χορηγηθησομένη προς τρίτους αμοιβή. 6.Δια τας τυχόν προς εκτέλεσιν έργων δαπάνας ισχύουν κατ’ αναλογίαν αι διατάξεις περί εκτελέσεως δημοσίων έργων. Πληρωμή δαπανών Άρθρ.6.-1.Η πληρωμή πάσης δαπάνης, βαρυνούσης το ΓΕΩΤ.Ε.Ε. ενεργείται βάσει χρηματικού εντάλματος πληρωμής πληρωτέου υπό του παρ’ ου διεξάγεται η χρηματική διαχείρισις του  Σελ. 158,134 Τεύχος 464-Σελ. 92 Επιμελητηρίου εν Θεσσαλονίκη Υποκ/τος της Αγροτικής Τραπέζης της Ελλάδος, χρεώσει του παρ’ αυτή λογ/σμού του Επιμελητηρίου. Το ένταλμα εκδιδόμενον επί καθιερωμένου υπό του Επιμελητηρίου εντύπου υπογράφεται διαδοχικώς υπό του Προϊσταμένου του Τμήματος Λογιστικού και Διαχειρίσεως, του Διευθυντού και του Προέδρου του Επιμελητηρίου ή των νομίμων αναπληρωτών αυτών. Δια το νόμιμον και τυπικόν της εντελλομένης προς πληρωμήν δαπάνης, ήτοι την ύπαρξιν των νομίμων δικαιολογητικών, δεόντως χαρτοσημασμένων, την διενέργειαν των κεκανονισμένων υπέρ του Δημοσίου και τρίτων κρατήσεων φόρων και εισφορών, τον καταλογισμόν της δαπάνης εις το οικείον κεφάλαιον και άρθρον του προϋπολογισμού εξόδων, την ύπαρξιν πιστώσεως καθώς και της απαιτουμένης εγκρίσεως αναλήψεως τοιαύτης, ευθύνεται ο ενεργήσας την εκκαθάρισιν της δαπάνης Προϊστάμενος του Τμήματος Λογιστικού και Διαχειρίσεως, δια δε την σκοπιμότητα αυτής ο προτείνας ταύτην και η Διοικούσα Επιτροπή του Επιμελητηρίου. 2.Προς εκτέλεσιν δαπανών, δι’ ας, ως εκ της φύσεως αυτών ή λόγω επειγούσης ανάγκης, δεν καθίσταται εφικτή η συγκέντρωσις δικαιολογητικών προς εκκαθάρισιν και έκδοσιν τακτικού εντάλματος, επιτρέπεται η έκδοσις ενταλμάτων προπληρωμής επί αποδόσει λογαριασμού εντός οριζομένης προθεσμίας επ’ ονόματι τακτικών υπαλλήλων του Επιμελητηρίου δημοσίων υπαλλήλων μελών αυτού, Δημοσίων Υπηρεσιών και Τραπεζών, εφαρμοζομένων κατ’ αναλογίαν των εκάστοτε περί προπληρωμών του Δημοσίου ισχυουσών διατάξεων. 3.Προς διευκόλυνσιν της ταχείας αντιμετωπίσεως των τρεχούσης φύσεως γενικών εξόδων λειτουργικών δαπανών και μικροπρομηθειών του Επιμελητηρίου δύναται δια κοινής αποφάσεως των Υπουργών Εθνικής Οικονομίας και Οικονομικών, τη ητιολογημένη προτάσει της Διοικούσης Επιτροπής του Επιμελητηρίου να καθιερωθή η λειτουργία παρά τω Επιμελητηρίω παγίας προκαταβολής. Δια της ιδίας αποφάσεως καθορίζεται το ύψος ταύτης εντός των υπό της παρ. 2 του άρθρ. 56 του Ν.Δ. 321/1969 καθοριζομένων ορίων, ο διαχειριστής αυτής υπάλληλος του Επιμελητηρίου, ο τρόπος των πληρωμών, η προθεσμία της δια της ενταλματοποιήσεως των δαπανών αποκαταστάσεως αυτής και πάσα συναφής λεπτομέρεια. 4.Επί απασών των δαπανών του Επιμελητηρίου ασκείται πλήρης προληπτικός έλεγχος, κατά τας διατάξεις του Α.Ν. 281/1936, υπό του Επιτρόπου του Ελεγκτικού Συνεδρίου. 5.Δια παν διαπιστούμενον εν τη καθόλου χρηματική διαχειρίσει του Επιμελητηρίου και των οργάνων αυτού έλλειμμα εξ ελλείψεως χρημάτων ή αξιών ή τελών ή φόρων ή κρατήσεων υπέρ του Δημοσίου και τρίτων ή εισφορών ασφαλιστικών οργανισμών καθώς και δια πάσαν διαπιστουμένην έλλειψιν ειδών ή υλικού αυτού ή ζημίαν εις τούτο, εφαρμόζονται κατά περίπτωσιν τα εκάστοτε δια το Δημόσιον ισχύοντα. 14.Β.ι.5 Γεωτεχνικό Επιμελητήριο 